கேள்வி: வெளியேற்றக் கழிவு வளி பற்றி தகவல் சொல்.
பதில்: Image:Diesel-smoke.jpg வெளியேற்ற கழிவு வளி (''exhaust gas'' அல்லது ''flue gas'') என்பது இயற்கை எரிவளி, பெட்ரோல், டீசல், எரிநெய் அல்லது நிலக்கரி போன்ற எரிபொருட்களை தகனம் செய்யும்பொழுது வெளியேற்றப்படும் வாயுக் கழிவுகளாகும். இதனை வாகனப் புகை, விசைப்பொறிப் புகை என்றும் அழைக்கப்படுகிறது. இது விசைப்பொறியின் வகைக்கேற்ப புகைபோக்கித் தொகுதி போன்ற வெவ்வேறு கழிவு வளி குழாய்கள் வழியே வெளியேற்றப்படுகிறது. மோட்டார் வாகனங்கள் வெளிவிடும் கழிவுகள் வளி மாசடைதல், பெரும் நகரங்களில் நச்சுக்காற்று உருவாவதற்கும் முக்கிய காரணிகளாகும். ஐக்கிய அமெரிக்காவில் மட்டும் ஆண்டொன்றுக்கு 53,000 பேர் இறப்பதற்கு முக்கிய காரணமாக இருப்பது மோட்டார் வாகனங்களின் கழிவு வளியாகும் என 2013 இல் மாசாச்சூசெட்சு தொழில்நுட்பக் கழகம் நடத்திய ஓர் ஆய்வில் தெரியவந்துள்ளது. ஐக்கிய இராச்சியம் போக்குவரத்து நெரிசல் காரணமாக வெளிவிடப்படும் வளி ஆண்டொன்றுக்கு 5,000 பேர் வரையில் இறப்பிற்குக் காரணம் என இதே பல்கலைக்கழகத்தால் நடத்தப்பட்ட மற்றுமோர் ஆய்வு தெரிவிக்கின்றது.